Jedno malo dijete

Gle, jedno malo dijete sjedi i plače,  
umjesto da se igra i skače.  
Dapače, do igre mu uopće nije  
jer sunce ga ne grije ko prije.

Gle, jedno malo dijete tužno je i samo  
jer roditelji nisu više s njim tamo.  
Svoj dom više ne prepoznaje,  
Samo loše vijesti doznaje.

Gle, jedno malo dijete roditelja više nema,  
tužna sudbina sada mu se sprema.  
Kako da to dijete više sretno bude,  
kad ne poznaje sve ove ljude?

Jedno malo dijete stradalo je u ratu,  
a htjelo je da priča svome bratu  
kako voli mamu i tatu.  
Bez obzira koliko dijete malo bilo,  
nedostaje mu majčino krilo.

Tara Kožarec Svetec 7. b